  Майя Бывальцева Удмуртилэн Кун Кенешысьтыз депутатъёслэсь лыдзэс кулэстэм бере, бырйисьёслэсь куронъёссэс быдэсъян понна висъяськись коньдонлэн быдӟалаез уз воштӥськы. Со ссярысь туннэ, 15-тӥ инвожое, журналистъёслы вераз элькун парламентлэн тӧроез Владимир Невоструев. «2018-тӥ арлы коньдэтын 90 миллион манет чакламын луоз шуыса малпаськомы (бырйисьёслэсь куронъёссэс быдэстонлы — ред.)», — вераз Владимир Невоструев. Солэн кылъёсызъя, со коньдонэз «котькуд ёрос кӧня басьтэ вал, сомында ик басьтоз». Тодэ вайытом, Удмуртиысь Кун Кенешлэн куатетӥ ӧтчамаз депутатъёслэн лыдзы 90-ысен60-озь кулэсмоз. Улосвыл парламентэ быръёнъёс 2017-тӥ арын 10-тӥ куарусёнэ ортчозы. Тегъёс: Мерлык Удмуртия КунКенеш коньдэт депутатъёс  